சுமார் ஆயிரம் ஆண்டுகள் பழைமையான மேட்டூர் அணை கல்லணை இடையில் காவிரியிலிருந்து பிரிந்தது உய்யங்கொண்டான் ஆறு. இந்த ஆறு ஸ்ரீரங்கம் வட்டத்தில் பெட்டவாய்த்தலை, எஸ்.புதுக்கோட்டை, காமநாயக்கன் பாளையம், சிறுகமணி, பெருகமணி, பழையூர், ஆனைமலை, திருப்பராய்த்துறை, எலமனூர், கொடியாலம், புலிவலம், குழுமணி, பேரூர், மேக்குடி, கோப்பு, எட்டரை, முள்ளிக்கரும்பூர், வயலூர், அதவத்தூர், சோமரசம்பேட்டை, நாச்சிக்குறிச்சி, சோழங்கநல்லூர், பொம்மணிசமுத்திரம், இனியானூர், சீராத்தோப்பு, ஏகிரிமங்கலம், ராமநாதநல்லூர், ஆளவந்தான்நல்லூர், மருதாண்டாக்குறிச்சி, மல்லியம்பத்து பகுதி வழியாகச் செல்கிறது. மேலும், திருச்சி மாநகரப் பகுதிகளில் உறையூர், பாண்டமங்கலம், அரவானூர், வரகனேரி, அரியமங்கலம், காட்டூர், பாப்பாக்குறிச்சி, கீழமுல்லைகுடி, மேலமுல்லைகுடி, ஒட்டக்குடி, கல்கண்டார்கோட்டை, திருவெறும்பூர் மலைக்கோயில், வாளவந்தான் கோட்டைப் பகுதி வரை சுமார் 75 கி.மீ, ஓடி 120 கிளை வாய்க்கால்கள், 33 குளங்கள் மூலம் நேரடி சுமார் 24,757 ஏக்கர் பாசன நிலங்களிலும், மறைமுகமாக சுமார் 32,740 ஏக்கர் நிலத்தில் முப்போக நெல், ஆண்டு பயிர்களான வாழை, கரும்பு, மஞ்சள், வெற்றிலை போன்ற பயிர்கள் சாகுபடி செய்ய பயன்பட்ட ஆறு இது.